CELEX: C2004/118/101
Language: el
Date: 2004-04-30 00:00:00
Title: Υπόθεση Τ-118/04: Προσφυγή του Giuseppe Caló κατά της Επιτροπής των Ευρωπαϊκών Κοινοτήτων που ασκήθηκε στις 26 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/47
            
         Προσφυγή του Giuseppe Caló κατά της Επιτροπής των Ευρωπαϊκών Κοινοτήτων που ασκήθηκε στις 26 Μαρτίου 2004
   (Υπόθεση Τ-118/04)
   (2004/C 118/101)
   Γλώσσα διαδικασίας: η γαλλική
   Ο Giuseppe Caló, κάτοικος Λουξεμβούργου, εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 26 Μαρτίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τις αποφάσεις της Επιτροπής της 9ης Ιουλίου 2003 και της 1ης Οκτωβρίου 2003 και, εφόσον παρίσταται ανάγκη, την από 29 Ιουλίου 2003 απόφαση του προέδρου της Επιτροπής,
            
         
               —
            
            
               να υποχρεώσει την Επιτροπή να καταβάλει στον προσφεύγοντα συμβολική αποζημίωση ενός ευρώ για την ηθική βλάβη την οποία υπέστη,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων στην παρούσα υπόθεση βάλλει κατά της αποφάσεως της ΑΔΑ με την οποία τοποθετήθηκε, μαζί με άλλους τέσσερις διευθυντές της ΓΔ ESTAT, διατηρώντας τη θέση του, ως κύριος σύμβουλος παρά τω γενικώ διευθυντή της ΓΔ όπου είναι τοποθετημένος, καθώς και κατά της αποφάσεως με την οποία κινήθηκε διαδικασία πληρώσεως των θέσεων των διευθυντών στις διευθύνσεις ESTAT/B, ESTAT/C, ESTAT/D, ESTAT/E και ESTAT/F, δυνάμει των άρθρων 29, παράγραφος 1, στοιχεία α) και γ), και 29, παράγραφος 2, του ΚΥΚ.
   Οι αποφάσεις αυτές ελήφθησαν κατόπιν της διαπιστώσεως ατασθαλιών στη Στατιστική Υπηρεσία.
   Προς στήριξη των αιτημάτων του, ο προσφεύγων επικαλείται:
   
               —
            
            
               παράβαση του άρθρου 2, παράγραφος 1, του ΚΥΚ και των αποφάσεων της Επιτροπής της 21ης Ιανουαρίου 1998 και της 9ης Νοεμβρίου 2001 σχετικά με την εκ μέρους της ΑΔΑ άσκηση των εξουσιών της, καθόσον η απόφαση περί μεταθέσεως του προσφεύγοντος στην εν λόγω θέση κύριου συμβούλου ελήφθη από αρχή μη διαθέτουσα τις εξουσίες της ΑΔΑ,
            
         
               —
            
            
               παράβαση του καθήκοντος αιτιολογήσεως,
            
         
               —
            
            
               το παράνομο των ανακοινώσεων κενής θέσεως COM/173/03, COM/174/03, COM/175/03, COM/176/03 και COM/177/03, καθόσον δεν καθορίζουν το πλαίσιο νομιμότητας βάσει του οποίου το όργανο προτίθεται να προβεί στη συγκριτική εξέταση των προσόντων των υποψηφίων.
            
         Τέλος, οι προσβαλλόμενες αποφάσεις θίγουν την επαγγελματική αξιοπρέπεια και την τιμή του προσφεύγοντος.